|  |  |  |
| --- | --- | --- |
| **CATALÀ** | | |
| **REMITENT:** | **SECRETARIES** |
| **DESTINATARIS:** | **ESTUDIANTS MATRICULATS A GRAU AL CURS 2018-19** |
| **Assumpte:** | **Matrícula URV 2019-20: més informació important** |
| **Data tramesa:** | **9 de juliol de 2019** |

Benvolguts / Benvolgudes estudiants,

Tal com us anunciàvem al [missatge de fa uns dies](http://www.urv.cat/media/upload/arxius/gestio_academica/automatricula/correu_1_estudiants_grau_2n_matricula_ca.pdf), us fem arribar la resta d’informació important per a la matrícula del curs 2019-20.

**Calendari i horari d’automatrícula 2019-20**

**Ja teniu assignada la franja de 30 minuts** per automatricular-vos; podeu consultar-la a la intranet URV, a l’apartat Secretaria Virtual + “Consulta dia i hora de matrícula”. Allí, introduint el vostre DNI/NIE, la consulta us retornarà la informació següent:

- La franja assignada.

- Els **dies i horaris alternatius** per si us resulta impossible matricular-vos en la franja de 30 minuts assignada.

- En cas que no us hàgim assignat cita, el motiu d’aquesta falta d’assignació i indicacions sobre aquesta qüestió.

- Els [criteris d’assignació](http://www.urv.cat/ca/estudis/graus/admissio/matricula/info-web-estud-assignacio-franja/) de dia i hora de matrícula.

**Programa d’automatrícula**

Per a les persones que encara no ho hagueu fet, us recomanem que, uns dies abans d’automatricular-vos, consulteu a la intranet el vostre [expedient econòmic](https://intranet.urv.cat/) i comproveu quin és el número de compte bancari que teniu enregistrat. Si voleu modificar-lo, us aconsellem que ho feu ara seguint el [tràmit a l’efecte](http://www.urv.cat/ca/estudis/graus/tramits/canvi-cc-entitat-bancaria/); així, no caldrà que el canvieu mentre us automatriculeu i el procés us resultarà més senzill.

**Beques i ajuts**

La **convocatòria de beques de règim general encara no s’ha publicat**. No obstant això, com us comentàvem al primer missatge, podeu consultar el funcionament previst per a l’exempció provisional de preus [aquí](http://www.urv.cat/media/upload/arxius/gestio_academica/matricula-condicional-com-a-becari.pdf).

Tan aviat com es publiqui la convocatòria de beques de règim general, elaborarem la informació habitual i la difondrem a través de la web.

Podreu consultar la **convocatòria de beques equitat** [aquí](http://www.urv.cat/ca/estudis/graus/informacio-economica/beques/beques-d-equitat-generalitat/).

**Accés a tota la informació de la matrícula 2019-20**

Volem recordar-vos la importància de revisar l’entrada **“Automatrícula”**, que trobareu a la pàgina de la URV (apartat “Destaquem”).

Recordeu també que teniu a la vostra disposició les [preguntes més freqüents](http://www.urv.cat/ca/universitat/estructura/gestio/suport-activitat/gestio-academica/automatricula/pmf/) específiques de matrícula. Si malgrat visitar-les no trobeu resposta al vostre dubte, o us cal informació addicional, podeu contactar amb nosaltres [aquí](http://www.urv.cat/ca/universitat/estructura/gestio/suport-activitat/gestio-academica/dades-contactes-centres/).

A més, us informem que la URV pot consultar i validar les vostres dades a altres administracions o organismes (DNI/NIE, titulació universitària, família nombrosa i discapacitat). En cas que no hi estigueu d’acord, podeu [oposar-vos](http://www.urv.cat/ca/universitat/estructura/gestio/suport-activitat/gestio-academica/automatricula/consulta-dades-altres-administracions-organismes/) a aquesta consulta.

Cordialment,

Secretaria CCCCCCCCCCCCC